Платини запази неутралитет за финала - Европейски футбол - Sportal.bg
Платини запази неутралитет за финала20 май 2008 | 18:12
Президентът на УЕФА Мишел Платини заяви, че ще запази неутралитет за предстоящия финал в Шампионската лига между Манчестър Юнайтед и Челси. "Трябва да бъда неутрален. Сега съм швейцарец", каза Платини в отговор на въпрос кой е неговият фаворит за финала. "Двата отбора имат различен стил на игра - Юнайтед е по-зрелищният тим, а Челси разполага с повече мощ. И двата отбора имат много футболисти, които могат да решат мача", добави трикратният носител на Златната топка. Платини изрази безпокойство за състоянието на терена на стадион Лужники, където утре ще се играе финала. Отговорникът за тревното покритие Матю Фрост смята, че няма да може да подготви навреме терена според английските стандарти. "Защо терена е в такова състояние? Нека първо играчите да тренират на него и те да кажат харесва ли им или не. Все пак те ще играят утре на този терен, не ние", каза Платини. Междувременно, английските фенове постепенно изпълват улиците на Москва и внасят колорит в ежедневието на жителите на руската столица. Мнозина от англичаните могат да бъдат забелязани на Червения площад, където се провеждат специални мероприятия, посветени на финала. Обстановката засега е повече от приятелска, като феновете на Манчестър Юнайтед и Челси дружески разговарят и пият бира с руски футболни почитатели. Засега в Москва са няколко хиляди фенове, като основните групи привърженици на двата отбора се очакват утре в деня на мача.
Картоните се чистят чак след четвъртфиналите реши УЕФА
21 май 2008 | 10:37
dobre e prezidenta da e NUTRALEN .... sportal im kaji i ne gi misli :)